Rozija Peresa
Rozija Peresa (angļu: Rosie Perez; dzimusi 1964. gada 6. septembrī) ir amerikāņu aktrise. Kino debitējusi ar lomu Spaika Lī filmā Do the Right Thing (1989). Par lomu Pītera Vīra filmā Fearless (1993) Peresu nominēja Amerikas Kinoakadēmijas balvai kategorijā "Labākā aktrise otrā plāna lomā". Atveidojusi lomas arī tādās filmās kā "Nakts uz Zemes" (Night on Earth, 1991), "Baltie neprot lekt" (White Men Can't Jump, 1992), "Tas varētu notikt ar tevi" (It Could Happen to You, 1994), "Ceļš uz Eldorado" (2000), "Ananasu ekspresis" (2008), "Mirušie nemirst" (2019) un "Plēsīgie putni (un kādas Arles Kīnas brīnumpasakainā emancipācija)" (2020).